অবাধ তথ্যপ্রবাহের কারণে বর্তমানে পৃথিবী আপনার হাতের মুঠোয়। বিজ্ঞানের এই জয়যাত্রার যুগে যে অবাধ তথ্যপ্রবাহের সুবর্ণ দ্বার উদ্ঘাটিত হয়েছে এর পূর্ণ সুযোগ গ্রহণ করবে আমাদের তরুণ সমাজ। এটাই সবার কাম্য ছিল। কিন্তু বাস্তবতা ভিন্ন কিছুর ইঙ্গিত দিচ্ছে। বিশ্ব জুড়ে উন্নয়নশীল দেশগুলোর মধ্যে এগিয়ে চলার তীব্র প্রতিযোগিতা চলছে। প্রতিদ্বন্ধিতাময় বিশ্বে টিকে থাকতে হলে তরুণ সমাজকে এখনই প্রস্তুতি নিতে হবে। তাদের মধ্যে যে অফুরন্ত সম্ভাবনা ও সুপ্ত সৃজনী শক্তি রয়েছে তা জাগিয়ে তুলতে হবে। এর জন্য চাই জ্ঞানভিত্তিক সমাজ, গুণগত শিক্ষা।